รองนายกรัฐมนตรี คาดว่าภายใน 1-2 วันนี้ จะมีการประชุมคณะกรรมการสรรหา ส.ว. หารือถึงการคัดเลือกผู้ที่มีคุณสมบัติเหมาะสมเป็นสมาชิกวุฒิสภา จำนวน 400 คน
รองนายกรัฐมนตรี คาดว่าภายใน 1-2 วันนี้ จะมีการประชุมคณะกรรมการสรรหา ส.ว. หารือถึงการคัดเลือกผู้ที่มีคุณสมบัติเหมาะสมเป็นสมาชิกวุฒิสภา จำนวน 400 คน เพื่อส่งต่อให้ คสช. คัดเลือกอีกครั้ง โดยยืนยันว่าการสรรหาไม่ยากลำบากนายวิษณุ เครืองาม รองนายกรัฐมนตรี  ในฐานะ 1 ในคณะกรรมการสรรหาสมาชิกวุฒิสภา หรือ ส.ว. ที่มีพลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานคณะกรรมการสรรหาฯ ว่า ส่วนตัวยังไม่ทราบรายละเอียด คาดว่าภายใน 1-2 วันนี้ จะมีการประชุมครั้งแรก ซึ่งคณะกรรมการฯ ชุดนี้ จะมีหน้าที่ในการสรรหาผู้ที่มีความเหมาะสม จำนวน 400 คน เพื่อส่งให้คณะรักษาความสงบแห่งชาติ หรือ คสช. เลือกเหลือ 194 คนต่อไป โดยจะต้องดำเนินการให้แล้วเสร็จก่อนการเลือกตั้งภายใน 15 วัน สำหรับแนวทางการคัดเลือกไม่น่าจะมีความยากลำบาก เนื่องจากสามารถคัดเลือกผู้ที่มีความรู้ความเหมาะสมมาจากผู้ที่เคยดำรงตำแหน่งสมาชิกสภาปฎิรูปแห่งชาติ  สมาชิกสภาขับเคลื่อนการปฎิรูปประเทศ หรือผู้ทรงคุณวุฒิและภาคเอกชน   ต่างๆ ได้ สำหรับผู้ดำรงตำแหน่ง ส.ว. นั้นก็มีทั้งคุณและโทษ เพราะจะต้องมีการยื่นบัญชีทรัพย์สินและไม่สามารถไปดำรงตำแหน่งอื่นๆ หรือถือครองหุ้นได้ รองนายกรัฐมนตรี ยังกล่าวถึงการใช้มาตรา 44 ช่วยเหลือผู้ประกอบการทีวีดิจิทัล ว่าวานนี้ 26 กุมภาพันธ์ 2562 ได้มีการหารือในที่ประชุมคณะรัฐมนตรีแต่ยังไม่มีมติออกมา จึงไม่ขอเปิดเผยรายละอียดในขณะนี้ ซึ่งเรื่องนี้จะต้องให้ผู้ที่เกี่ยวข้องไปศึกษาข้อมูลให้ละเอียดและเชิญมาหารือกับอีกครั้ง